Projektbeskrivelse: Projektet indebærer afholdelse af fem regionale workshops i 2006-2007 i tre på hinanden følgende faser. Den første, forberedende fase går ud på at etablere kontakter med relevante aktører (på diplomatisk plan og i ekspertkredse), afholde forberedende møder og udarbejde informationspakker, at gøre status med hensyn til forskningen og gennemførelsen i mållande og oprette et internetbaseret forvaltningssystem vedrørende information og samarbejde i relation til projektet. Anden fase tager sigte på at øge kendskabet til BTWC's betydning på diplomatisk plan og i bredere forstand i nationale administrationer i udvalgte lande og få lagt fundamentet til de pågældende landes effektive deltagelse i projektets tredje fase. Med henblik herpå skal der afholdes en række møder med diplomater fra udvalgte lande i Bruxelles, Genève, Haag og New York, hvor BTWC-relaterede diplomatiske aktiviteter normalt finder sted. Der er planlagt fem regionale workshops i projektets tredje fase: a) Workshop om BTWC for signatarstater og ikke-deltagende stater i den vestlige og centrale del af Afrika med henblik på deltagelse af beslutningstagere og regionale organisationer, f.eks. Den Afrikanske Union. Der vil blive indbudt repræsentanter fra bl.a. Cameroun, Den Centralafrikanske Republik, Republikken Tchad, Côte d'Ivoire, Gabon, Guinea, Liberia og Mauretanien. Flere talere fra EU vil orientere deltagerne om betydningen af og fordelene ved at tiltræde BTWC samt om EU-initiativer vedrørende ikke-spredning og nedrustning. En stat i denne region, der deltager i BTWC, vil også blive indbudt til at deltage i denne workshop. b) Workshop om BTWC for signatarstater og ikke-deltagende stater i den østlige og sydlige del af Afrika med henblik på deltagelse af beslutningstagere og regionale organisationer, f.eks. Den Afrikanske Union. Der vil blive indbudt repræsentanter fra bl.a. Angola, Burundi, Comorerne, Djibouti, Eritrea, Madagaskar, Malawi, Mozambique, Namibia, Somalia, Den Forenede Republik Tanzania og Zambia. Flere talere fra EU vil orientere deltagerne om betydningen af og fordelene ved at tiltræde BTWC samt om EU-initiativer vedrørende ikke-spredning og nedrustning. En stat i denne region, der deltager i BTWC, vil også blive indbudt til at deltage i denne workshop. c) Workshop om BTWC for signatarstater og ikke-deltagende stater i Mellemøsten. Der vil blive indbudt repræsentanter fra bl.a. Egypten, Israel, Den Syriske Arabiske Republik og De Forenede Arabiske Emirater. Flere talere fra EU vil orientere deltagerne om betydningen af og fordelene ved at tiltræde BTWC samt om EU-initiativer vedrørende ikke-spredning og nedrustning. En stat i denne region, der deltager i BTWC, vil også blive indbudt til at deltage i denne workshop. d) Workshop om BTWC for signatarstater og ikke-deltagende stater i Asien og Stillehavsøerne. Der vil blive indbudt repræsentanter fra bl.a. Cookøerne, Kiribati, Marshalløerne, Mikronesien, Myanmar, Nauru, Nepal, Niue, Samoa og Tuvalu. Flere talere fra EU vil orientere deltagerne om betydningen af og fordelene ved at tiltræde BTWC samt om EU-initiativer vedrørende ikke-spredning og nedrustning. En stat i denne region, der deltager i BTWC, vil også blive indbudt til at deltage i denne workshop. e) Workshop om BTWC for signatarstater og ikke-deltagende stater i Latinamerika og Caribien. Der vil blive indbudt repræsentanter fra bl.a. Haiti, Guyana og Trinidad og Tobago. Flere talere fra EU vil orientere deltagerne om betydningen af og fordelene ved at tiltræde BTWC samt om EU-initiativer vedrørende ikke-spredning og nedrustning. En stat i denne region, der deltager i BTWC, vil også blive indbudt til at deltage i denne workshop.